**EELNÕU 2025/311**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus-ja keskkonnakomisjon | JK |
| revisjonikomisjon |  |
| sotsiaalkomisjon |  |
| noortevolikogu |  |
| seeniorite nõukoda |  |

**VILJANDI LINNAVOLIKOGU**

OTSUS

### 30. jaanuar 2025 nr

Viljandi linna 2024. aasta ettevõtluse edendaja

Viljandi Linnavolikogu 24.09.2015 määruse nr 58 Viljandi linna tiitli „Ettevõtluse edendaja“ statuut alusel, arvestades esitatud ettepanekuid ning Viljandi Linnavalitsuse ettevõtluskomisjoni ja Viljandi Linnavolikogu majandus- ja keskkonnakomisjoni ühisettepanekut Viljandi Linnavolikogu

**o t s u s t a b:**

1. Kinnitada Viljandi Linnavalitsuse ettevõtluskomisjoni ja Viljandi Linnavolikogu majandus- ja keskkonnakomisjoni ühisotsus.

2. Viljandi linna 2024. aasta ettevõtluse edendajad on:

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tartuhk.menetlus@kohus.ee või Veski 32, 50409 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

**Koostaja(d):** Annika Aasa

**Esitatud:** 13.01.2025

**Esitaja:** Viljandi Linnavalitsus **Ettekandja:** Risto Kaljurand

**Lk arv:** 3

**Hääletamine:** nõudmisel

Seletuskiri

**Viljandi linna 2024. aasta ettevõtluse edendaja**

Ettevõtluse edendaja tiitliga tunnustatakse Viljandi linnas registreeritud või põhitegevuse asukohaga Viljandi linn füüsilist või juriidilist isikut, kes ettevõtte omaniku või tegevjuhina on oma ettevõtte juhtimise ja majandustegevuse kaudu kaasa aidanud Viljandi ettevõtluse arengule. Igal aastal antakse välja kuni kaks ettevõtluse edendaja tiitlit.

Ettevõtluse edendaja määramine toimub Viljandi linna tiitli „Ettevõtluse edendaja“ statuut alusel ning arvestades laekunud ettepanekuid. Ettepanekud on koondatud kokku alljärgnevas koondtabelis. Statuudiga saab tutvuda: <https://www.riigiteataja.ee/akt/402102015011>

Ettepanekuid esitati 6, kokku 5 ettevõtluse edendaja tunnustamiseks. Laekunud ettepanekute põhjal on koostatud koondtabel.

Tiitel või tiitlid antakse üle Eesti Vabariigi 107. aastapäevale pühendatud pidulikul kontsertaktusel Pärimusmuusika Aidas 24. veebruaril 2025 või tiitli saajale sobival ajal.

Tiitli saaja või saajad kantakse Viljandi linna auraamatusse.

**„Viljandi linna 2024. aasta ettevõtluse edendaja“ tiitlile esitatud kandidaadid.**

|  |  |
| --- | --- |
| **Kandidaat** | **Esitaja ja põhjendus** |
| 1. **OÜ PRINT BEST**
 | *(esitaja Triinu Tints)*Investeeringud ettevõttesse, arenguhüpe. Järgi jäänud paberi jagamine lasteaedadele jms lastega töötavatele asutustele. |
| *(esitaja Viljandi linnavolikogu Eesti Reformierakonna saadikurühm ja linna piirkonnaorganisatsioon, Johan-Kristjan Konovalov)*Print Best OÜ annab Viljandis tööd ligi 140 inimesele. 2024. aastal valmis neil uus tootmisliin, mis läks maksma 7,2 miljonit eurot ja tagab tootmise 24/7. Tegemist on ettevõttega kelle jaoks jätkusuutlik ja keskkonnasäästlik tootmine ei ole kohustus, vaid igapäevane elu osa, ilma milleta ei suudetaks konkurentsivõimelised olla. Ettevõttel on plaan lähiaastatel veelgi kasvada ja areneda ning jääda Viljandi üheks olulisemaks tööandjaks ka edaspidi. |
| 1. **AKTSIASELTS GALVI-LINDA**
 | *(esitaja Viljandi Linnavolikogu Eesti Keskerakonna saadikurühm ja Eesti Keskerakonna Viljandi linna osakond, Helmut Hallemaa)*Edukas ettevõte. 2024. aastal suurenes põhitööde käive, tööde maht. On viimastel aastatel keskendunud Eesti Kaitseväe ja politsei tellimuste täitmisele. On nii tänaseks, alates 1990-ndatest oma suundumuse, profiili ümber kujundanud, suunanud selle kaasaegsete vajaduste ja tellimuste täitmisele. Galvi-Linda poolt toodetud kotid on *no-nonsense* militaartasemega kotid, mis ei jäta sind hätta üheski olukorras. Galvi-Linda on olnud aastaid Eesti Kaitseväe ja politsei poolt usaldatud partneriks seljakottide, riiete ja muu varustuse tootmisel. Kui Kaitseministeerium otsustas 90-ndate teises pooles Eesti Kaitseväele päris oma varustust välja hakata arendama, siis üheks partneriks valiti just Galvi-Linda. Galvi-Linda toodab oma kotte ja teisi tooteid meie Viljandis asuvas tehases.Kaitseväele valmistatakse militaarseid seljakotte, militaarseid reisikotte, armee varustuse kotte, erinevaid patrullkotte, kokkupandavaid laskmisaluse matte, erinevaid taskuid. |
| 1. **MTÜ LINNAELU**
 | *(esitaja perekond Martinson)*Julgelt alternatiivse ettevõtlus- ja kogukonnakeskkonna algatamine Rubiini platsile, millega pakutakse kohalikele ettevõtjatele võimalus väikese investeeringuga alustada äri Viljandi vanalinna südames. |
| 1. **VILJANDI MÄNNIMÄE LOOMAKLIINIK**

*(OÜ Lemmikloomateenused)* | *(esitaja Viljandi linnavolikogu Eesti200 fraktsioon, Janika Gedvil)*Männimäe Loomakliiniku rajas 1992. aastal, ühena esimestest Eestis, Riina Jõgila. Pärast Riina lahkumist 2018. aastal jätkab tema elutööd vääriline professionaalne kollektiiv. Kliiniku töötajate südameasjaks pole mitte ainult ravida lemmikloomi, vaid osutada lemmikloomaomanikele igakülgset abi ka haiguste ennetamisel. Kliiniku sõbralik ja oma ametit armastav kollektiiv teeb kõik endast oleneva, et suudaksid diagnoosida lemmiklooma vaevavaid probleeme ning pakkuda parimat võimalikku ravi. Oma töös kasutatakse tänapäevast aparatuuri. Teevad röntgen-, ultraheli- ja endoskoopilisi uuringuid sugutraktile ning hingamisteedele. Kliinikus on võimalik teostada hambaprotseduure välja arvatud hammaste parandust, kliinilise ja biokeemilise vere uuringuid. Tehakse koostööd erinevate laboritega proovide uurimiseks.2025. aasta alguses paigaldatakse kliinikusse kompuutertomograaf, mille abil on võimalik haiguseid veel paremini ja täpsemini diagnoosida. Hetkel on loomade haiguste diagnoosimiseks kompuutertomograafid 2 tükki: üks Tallinnas ja üks Tartus. See on esimene väiksemas linnas. Suure osa kliiniku patsientuurist moodustavad Viljandimaa lemmikloomad, kuid eriarstiteenust pakume patsientidele üle kogu Eesti ja ka naaberriikidesse. Hiljuti kliinik kolis Riia mnt 38, kus on piisavalt ruume, et ettevõtte arenguplaane ellu viia ja veelgi põhjalikumalt ning suurema hoolega neljajalgsete patsientide heaks töötada. Männimäe loomakliinik väärib ettevõtluse edendaja nimetusega premeerimist, sest on pikaaegselt tegutsenud loomakliinik, hoidnud kõrget professionaalset taset ja arendanud väikeloomakliinikute võrgustikku üle terve Eesti. |
| 1. **24-7FITNESSKLUBI OÜ**
 | *(esitaja Valimisliit Südamega Viljandis, Juhan-Mart Salumäe)*Viljandi linna tuli 2024. aastal uus jõusaaliteenuse pakkuja 24-7 Fitnessi näol. See on olnud oluliseks täienduseks Viljandi linna spordiklubide turul. Nende poolt pakutav teenus loob võimalusi paljudele inimestele osaleda sporditegevuses ajal, mis just neile sobib. Samuti rikastab sellise ettevõtte tulek Männimäe linnaossa ning näitab, et ka nn magalarajoon võib olla atraktiivne koht uute ettevõtete tulekuks. |

(allkirjastatud digitaalselt)

Annika Aasa

kultuuri- ja spordispetsialist